text: Централната банка на Нова Зеландия оставя лихвите рекордно ниски заради слабата инфлация | Варчев Финанс
  Централната банка на Нова Зеландия оставя лихвите рекордно ниски заради слабата инфлация
  10.08.2017 / 04:24
  Централната банка на Нова Зеландия остави лихвените проценти без промяна на рекордно ниски нива и не очаква да има повишения през следващите две години.
  Graeme Wheeler заяви, че монетарната политика ще се задържи така за значителен период от време. Банката поддържа неговата прогноза, че лихвите няма да бъдат увеличавани преди 3-тото тримесечие на 2019 година и понижи прогнозата си за инфлацията.
  Изненадващо предпазливият тон на Централната банка на страната през последните месеци е оправдан от последните данни. Инфлацията се е забавила повече от прогнозите на икономистите и икономическия растеж е разочароващ. Силният долар на Нова Зеландия продължава да бъде главоболие за банката, като понижава вносните цени и потиска инфлацията.
  Въпреки това, валутата поскъпна след изявлението и се търгуваше на 0.7351 щатски долара в 12:27 ч. в Уелингтън.
  Пазарът на жилища в Нова Зеландия също се охлажда, водейки се от спада на цените в Окланд, което може да намали натиска върху инфлацията и да задържи лихвените проценти по-дълго. Годишният ръст на цените на жилищата се забави до 2.8% през юни от 5% през май и 10% през март, съобщиха от Института за недвижими имоти на Нова Зеландия миналия месец.